Töluverð umræða skapaðist á netheimum um helgina vegna lokunar bloggs Skúla Skúlasonar , hrydjuverk.blog.is . Bloggið hafði verið í notkun í rúmlega ár og uppistaðan í skrifunum gagnrýni á ýmsar hliðar íslam . Að sögn Ingvars Hjálmarssonar , netstjóra mbl.is , virðist sem misskilnings gæti í umfjöllun og umræðum um lokunina , því ekki hafi verið um ritskoðun að ræða , heldur hafi lokunin verið framkvæmd í samráði við höfund bloggsins þegar ljóst var að færslurnar brutu í bága við landslög . Færslurnar taldar brjóta lög „ Umsjónarmönnum Blog.is höfðu borist allmargar kvartanir vegna færslna á umræddu bloggi , “ segir Ingvar . „ Við fengum lögfræðing okkar til að kynna sér innihald síðunnar og var það hans mat að færslur á síðunni brytu landslög . “ Í framhaldi af niðurstöðu lögfræðingsins var Skúla sendur tölvupóstur þar sem þess var óskað að hann fjarlægði þá umfjöllun af síðu sinni sem gæti verið brot á lögum : „ Svar hans var í aðalatriðum á þann veg að líklega færi best á því að loka síðunni sem við gerðum svo í framhaldi , “ segir Ingvar . Ritstýra ekki efni á Blog.is Ingvar tekur það skýrt fram að umsjónarmenn Blog.is ritstýri ekki því efni sem skrifað er á bloggvefinn . Hins vegar samþykkja notendur bloggsins skilmála þess efnis að þeir miðli ekki á bloggsvæðum sínum efni sem er ólöglegt , feli í sér áreiti eða hótanir eða sé særandi . „ Bregðist notandi ekki við tilmælum um lagfæringar áskilur mbl.is sér rétt til að grípa inn í , “ segir Ingvar .